Iskandar Malaysia

Iskandar Malaysia, dahulunya Wilayah Pembangunan Iskandar (Iskandar Development Region) merupakan koridor pembangunan yang dilaksanakan di bahagian selatan Johor, Malaysia. Koridor ini juga dikenali sebagai Wilayah Ekonomi Johor Selatan (South Johor Economic Region, SJER).

 Latar belakang 
Koridor ini diumumkan oleh bekas Perdana Menteri Malaysia  pada 30 Julai 2006. Koridor ini telah bertukar nama kepada Wilayah Pembangunan Iskandar (WPI) pada 4 November 2006 bersempena nama Sultan Johor, Almarhum Sultan Iskandar Mahmood ibni Almarhum Sultan Ismail. Namanya ditukar lagi menjadi Iskandar Malaysia pada 11 April 2008.

Tempoh pembangunan kawasan ini adalah sehingga tahun 2025 dan memerlukan kos lebih RM47 bilion untuk menjana pertumbuhan ekonomi sebanyak lapan peratus dalam tempoh lima tahun yang pertama.

Iskandar Malaysia juga akan menjadi sebuah pusat pertumbuhan yang terbesar di rantau ini. Apabila ia siap kelak, keseluruhan kawasan pembangunan mencapai 4,749 km2. Khazanah Nasional Berhad akan memainkan peranan utama dalam merealisasikan wawasan itu.

Kewujudan wilayah pertumbuhan seluas 2,217 kilometer persegi itu diyakini mampu menarik firma besar bertaraf antarabangsa menjalankan perniagaan di situ.

 Pelan pembangunan

Pembangunan itu merangkumi lokasi segi tiga di antara Lapangan Terbang Antarabangsa Senai di utara, Pelabuhan Advancement Tanjung Pelepas (PTP) di barat daya dan Pelabuhan Pasir Gudang (PPG) di tenggara.

Syarikat milik kerajaan (GLC) seperti Khazanah Nasional, Kumpulan Wang Simpanan Pekerja (KWSP) dan Kumpulan Prasarana Rakyat Johor Sdn Bhd akan membuat pelaburan tambahan sebanyak RM3.4 bilion lagi dengan melaksanakan beberapa projek strategik melalui Perbadanan Pelaburan Johor Selatan (SJIC).

Berdasarkan pelan pembangunannya, dalam tempoh 10 hingga 15 tahun akan datang, kawasan pertumbuhan ekonomi itu dijangka begitu pesat melalui kepelbagaian bidang.

Antaranya ialah bidang  magnetic system global onlines antenna chipcode colourchart elektrik dan elektronik, petrokimia dan oleokimia, pemprosesan makanan dan pertanian, perkhidmatan logistik serta pelancongan di samping perubatan dan kesihatan, pendidikan, kewangan serta industri kreatif.

Keunikan Iskandar Malaysia juga dilihat berdasarkan pembangunan sedia ada seperti pembangunan bandar pesisir pantai Teluk Danga, Iskandar Muda Putera_Puteri, kawasan perindustrian Pasir Gudang dan Kompleks Kastam, Kuarantin dan Imigresen (CIQ) dengan projek-projek pembangunan yang baru. Projek Pembangunan  Putera_Muda Iskandar Dara _Puteri, RMJ-sebuah bandar bertaraf dunia terbesar di Asia Tenggara juga termasuk dalam wilayah pembangunan ini.

Demografi
Iskandar Malaysia dianggarkan mempunyai 2.64 juta orang atau 43% daripada penduduk Johor seramai 4.19 juta. Lebih kurang 66% daripada penduduk adalah dalam kumpulan umur bekerja. Kaum Melayu terdiri daripada 48.2%; Cina 35.8%; India 9.4% dan lain-lain.

Rujukan

Lihat juga
Koridor Pembangunan Sabah
Koridor Tenaga Diperbaharui Sarawak
 Lembah Wawasan Malaysia
Projek Nasional Malaysia
Wilayah Ekonomi Koridor Utara
Wilayah Ekonomi Pantai Timur

Pautan luar
Laman web rasmi 

Kategori:Geografi Johor 
Kategori:Koridor Pembangunan di Malaysia
Kategori:Johor
Kategori:Jabatan Perdana Menteri Malaysia